### | | | | --- | --- | | | | | --- | | **Byråd** 26. maj 2020 Sagsnr. 710-2020-8759 Dok.nr. 710-2020-159595 Sagsbehandler DPDEGE | | 92.                 Kollektiv Trafikplan - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lov om trafikselskaber |

###

**SAGENS INDHOLD**

Byrådet skal tage stilling til forslag om ”Kollektiv
Trafikplan for Favrskov Kommune”. I budget 2020-23 er der afsat 750.000 kr. i
2021 og 1,5 mio. kr. i efterfølgende år til udmøntning af en kollektiv
trafikplan (U-206ny).

[adresse] har i dag generelt en god betjening med
kollektiv trafik på grund af kommunens centrale beliggenhed i [adresse] mellem
flere store byer. Der er enkelte steder i kommunen, hvor den kollektive trafik
kan forbedres. Forslagene til forbedringerne indgår i ”Kollektiv Trafikplan for
Favrskov Kommune”, herunder bedre kollektiv trafik til Thorsø og [adresse].

En kollektiv trafikplan kan vedtages endeligt af [adresse]
Kommune, hvis trafikplanen holdes inden for rammerne af den almindelige
trafikplanlægning. Såfremt en kollektiv trafikplan fordrer ændringer af
taksterne eller nye produkter, som ikke udbydes af Midttrafik i forvejen,
kræver dette godkendelse af Midttrafik.

Det midlertidige § 17, stk. 4-udvalg vedrørende kollektiv
trafik og miljørigtig transport har indenfor rammerne af den almindelige
trafikplanlægning udarbejdet et forslag til ”Kollektiv Trafikplan for Favrskov
Kommune” i samarbejde med Midttrafik.

Formålet med den kollektive trafikplan er på baggrund af
bestemte kriterier at fastlægge servicemål for den kollektive transport inden
for den afsatte økonomiske ramme.

Den kollektive trafikplan anvender bystørrelse som kriterium
for at fastlægge ensartede servicemål for byer af cirka samme størrelse. Det
vil sige, at der i den kollektive trafikplan fastsættes minimumsstandarder for
betjeningen af byer og landsbyer.

Midttrafik har udarbejdet lignende trafikplaner for
Silkeborg Kommune og Randers Kommune, og Midttrafik forventer at der kan blive
vedtaget planer i alle kommuner inden for Midttrafiks område.

**VURDERING**

Ebbe Rasmussen, passagertal og nuværende serviceniveau har
indgået som baggrund for at vurdere og fastsætte et nyt højere serviceniveau i
forslaget til ”Kollektiv Trafikplan for Favrskov Kommune”.

Analysen af pendlerstrømme i [adresse] viser, at der
er mindre intern pendling i kommunen, men stor pendling ud af kommunen til især
[adresse], Randers og Silkeborg, samt indpendling fra andre kommuner

Undersøgelser af kommunens nuværende serviceniveau viser, at
store byer med mere end 2000 indbyggere i forvejen er godt dækket med kollektiv
trafik. Kommunen er betjent af tog i Hadsten, Hinnerup og Ulstrup, samt flere
betydningsfulde regionale busruter. Der henvises til bilaget ”Kort kollektiv
trafikplan”.

Byer under 2000 indbyggere har stor variation i
serviceniveauet. Den kollektive trafikplan sikrer større ensartethed. Der vil
fortsat være variation i betjeningen, idet de mindre byer, der er beliggende på
hovedveje, allerede i dag har god betjening med kollektiv trafik, da byerne
betjenes af betydningsfulde regionale busruter. Et højere serviceniveau visse
steder vil således ikke være bestemt af ”Kollektiv Trafikplan for [adresse]
Kommune”, men i høj grad af Region Midtjylland, som fastlægger den kollektive
transport mellem kommunerne i regionen.

Aften- og weekendbetjening tilbydes i dag hovedsageligt med
betydningsfulde regionale busruter. Dermed kan borgere i store dele af kommunen
udelukkende benytte bussen til arbejde, uddannelse eller lignende. Flextur kan
benyttes som alternativ.

Der er tale om almindelige busafgange, Flexbus eller
Flextur. Det nuværende serviceniveau er beskrevet i nedenstående tabel.

**Nuværende serviceniveau**

|  |  |  |  |  |
| --- | --- | --- | --- | --- |
| **Antal**  **indbyggere** | **Antal ture (én retning)** | | | |
|  | **Hverdage** | **Hverdage efter   kl. 18.00** | **Lørdage** | **Søndage** |
| 2.000 + | 18 busafgange | 3 busafgange | 8 busafgange | 8 busafgange |
| 1.000 - 1.999 | 8 busafgange | 1 busafgange | 5 busafgange | 4 busafgange |
| 500 - 999 | 4 busafgange +  2 Flexbus | Flextur | Flextur | Flextur |
| 200 - 499 | Skolekørsel\* + Flextur | Flextur | Flextur | Flextur |
| 0 - 200 | Skolekørsel\* + Flextur | Flextur | Flextur | Flextur |

Antal afgange er i én retning, dvs. at der er lige så mange
afgange i modsatte retning.

\* Såfremt der bor kørselsberettigede elever i byerne, vil
der være tilbud om skolekørsel.

Forslaget til ”Kollektiv Trafikplan for Favrskov Kommune”
definerer følgende (forbedrede) serviceniveau for busbetjeningen:

|  |  |  |  |  |
| --- | --- | --- | --- | --- |
| **Antal**  **indbyggere** | **Antal ture (én retning)** | | | |
|  | **Hverdage** | **Hverdage efter   kl. 18.00** | **Lørdage** | **Søndage** |
| 2.000 + | 18 busafgange | 3 busafgange | 8 busafgange | 8 busafgange |
| 1.000 - 1.999 | 10 busafgange | 2 busafgange | 6 busafgange | 6 busafgange |
| 500 - 999 | 8 busafgange | 2 Flexbus afgange | 6 Flexbus afgange | 6 Flexbus afgange |
| 200 - 499 | 5-6 busafgange | Flextur | Flextur | Flextur |
| 0 - 200 | Skolekørsel\* + Flextur | Flextur | Flextur | Flextur |

Antal afgange er i én retning, dvs. at der er lige så mange
afgange i modsatte retning.

\* Såfremt der bor kørselsberettigede elever i byerne, vil
der være tilbud om skolekørsel.

Serviceniveauet kommer til udtryk i det antal busafgange en
by har i følgende tre tidsrum:

·
Hverdage,

·
Hverdage efter kl. 18 og

·
Weekenden.

§ 17, stk. 4-udvalget har rettet fokus på, at forbedre
serviceniveauet generelt og særligt for Thorsø og [adresse]. Serviceniveauet i
Thorsø og [adresse] får med forslaget en forbedret betjening på hverdage, aften og
weekend.

Karen Kjær har ca. 1.840 indbyggere, og derfor foreslår § 17
stk. 4-udvalget at udvide betjeningen i Thorsø, så serviceniveauet afspejler
byens størrelse. Karen Kjær vil blive betjent med 13 busafgange på hverdage. Det er
en bedre betjening end minimumskravet i den kollektive trafikplan, som er 10
busafgange på hverdage.

Selling og [adresse] får forbedret betjening i weekenden.

Grundfør, Vitten og Joachim Rasmussen får forbedret betjening på
hverdage (ikke aften), hvor skolebusserne foreslås opgraderet til lokalbusser.

Det bemærkes, at forslaget ikke medfører en reduktion i den
eksisterende busbetjening, idet ingen byer i kommunen er overbetjent i forhold
til deres størrelse. Det bemærkes også, at mange af busruterne, som betjener
Favrskov Kommune, bestilles og finansieres af Region Midtjylland. Nogle af
regionens ruter, der betjener Favrskov Kommune, er i udbud fra efteråret 2020.
Derfor er det mest hensigtsmæssigt at den kollektive trafikplan vedtages inden,
idet Midttrafik dermed kan lave en samlet trafikplanlægning.

Den kollektive trafikplan forventes i givet fald at kunne
træde i kraft med ændrede køreplaner i sommeren 2021.

§ 17, stk. 4-udvalget anbefaler, at den kollektiv trafikplan
suppleres med nogle af Midttrafiks øvrige produkter: Plustur og Flextur UNG.
Forslaget om at lave forsøgsordning med [adresse] og Flextur UNG behandles
særskilt af Byrådet juni 2020.

**ØKONOMI**

Det samlede budget for buskørsel i [adresse] inklusiv
Flexbus jf. Midttrafiks budget 2020 er:

·
6,7 mio. kr. ekskl. skolebuskørsel

·
16,2 mio. kr. inkl. skolebuskørsel

I budget 2020-23 er der afsat 750.000 kr. i 2021 og 1,5 mio.
kr. i efterfølgende år til udmøntning af en Kollektiv Trafikplan (U-206ny).

Midttrafik har udarbejdet et økonomisk estimat for
omlægninger, der følger af ”Kollektiv Trafikplan for Favrskov Kommune”. Der er
tale om nøgletalsberegninger, da den endelige økonomi afhænger af Midttrafiks
nærmere planlægning og udarbejdelse af konkrete køreplaner.

De årlige merudgifter på 1,5 mio. kr. til kollektiv
transport, som følger af den kollektive trafikplan, fordeler sig med 1,2 mio.
kr. til øget busbetjening til Thorsø, [adresse], Grundfør, Joachim Rasmussen og Vitten.
Derudover forventes øget [adresse] til [adresse] og [adresse] at udvide
driftsudgifterne med 0,3 mio. kr. årligt.

Økonomien til forbedringerne af den kollektive transport er
forudsat, at Region Midtjylland finansierer de faste busomkostninger på den
regionale rute 221 (Randers-Voldum-Hornslet). Dertil er det forudsat, at
Randers Kommune vil medfinansiere rute 221 svarende til budgettet for Flexbus
”Nikolai Kjær”, hvilket Randers Kommune administrativt har godkendt.
Omkostninger til Flexbus er afhængig af benyttelsen. Der er taget udgangspunkt
i 50 % benyttelse af Flexbus-ordningerne.

**INDDRAGELSE**

Det midlertidige § 17, stk. 4-udvalg vedrørende kollektiv
trafik og miljørigtig transport har i samarbejde med Midttrafik udarbejdet et
forslag til ”Kollektiv Trafikplan for Favrskov Kommune”.

Der var planlagt et borgermøde 15. april omhandlende
kollektiv trafik og mobilitet, hvor den Kollektiv Trafikplan var planlagt
præsenteret. Borgermødet blev aflyst på grund af Covid-19.

I januar 2021 vil der være offentlig høring af køreplaner,
herunder ændringer i overensstemmelse med Kollektiv Trafikplan for [adresse]
Kommune.

**INDSTILLING**

Direktøren for Teknik og Miljø indstiller til Byrådet:

1.     At forslag
til ”Kollektiv Trafikplan for Favrskov Kommune” godkendes.

2.     At
udmøntningen af den Kollektive Trafikplan finansieres de afsatte driftsmidler
på 750.000 kr. i 2021, og 1,5 mio. kr. de efterfølgende år.

**BESLUTNING**

***Teknik- og Miljøudvalget, 7. maj 2020:***

Fraværende:Ingen

Indstilles godkendt.

***Borgmestersekretariatet, 14. maj 2020:***

Bilaget ”Forslag til kollektiv trafikplan for [adresse]
Kommune ved Midttrafik”, som blev sendt til Teknik- og Miljøudvalget under
mødet 7. maj 2020 er tilføjet sagen.

***Økonomiudvalget, 19. maj 2020:***

Fraværende:Ingen

Indstilles godkendt med den tilføjelse, at Teknik og Miljø
undersøger mulighederne og økonomien ved at indgå i venskabsaftaler med
[adresse] nabokommuner om Flextur med henblik på eventuelt fremlæggelse af en
sag til politisk behandling.

**Bilag**

|  |  |
| --- | --- |
| Kollektiv Trafikplan | 710-2020-163084 |
| Flextrafik folder | 710-2020-118154 |
| Kort kollektiv trafikplan | 710-2020-139771 |
| Forslag til kollektiv trafikplan for Favrskov Kommune ved Midttrafik | 710-2020-48654 |